Farþegaferjan Baldur missti afl rétt utan við hafnarmynnið í Stykkishólmi um 300 metra frá landi rétt eftir brottför klukkan níu í morgun. Um borð eru 102 farþegar auk áhafnar. Þyrla landhelgisgæslunnar var kölluð út auk allra Björgunarsveita á Snæfellsnesi.
Einar Strand hjá björgunarsveitinni Berserkjum í Stykkishólmi segir ferjuna heppilega staðsetta, það hefði skapað mun meiri hættu ef hann hefði bilað aðeins nær landi.
Segir Einar Strand. Á meðal farþega um borð er Egle Sipaviciute (Sipavitjúte). Hún var róleg þegar fréttastofa náði tali af henni rétt eftir klukkan ellefu og sagði stemninguna um borð góða.
klipp 1 (sameina 1 og 2)
Staðan er að við erum föst en stemningin er góð, það er sól og fólk er brosandi og spjallandi
Ég veit ekki hvort ég á að kalla þetta mikinn viðbúnað eða venjulega ég hef bara aldrei lent í svona áður. þið eruð ekkert langt frá landi? Nei nei þetta gerist stuttu eftir að við leggjum af stað, ég var nýbúin að panta mér mat og þá gerist þetta.
Og ég bara ég sé Stykkishólm mjög skýrt, get næstum horft inn um glugga hjá fólki sko.
Sagði Egle Sipaviciute (Sipa-vit-júte) í samtali við Ingibjörgu Söru Guðmundsdóttur.
Allar björgunarsveitir á Snæfellsnesi voru kallaðar út, auk þyrlu Landhelgisgæslunnar, þegar Breiðafjarðarferjan Baldur bilaði rétt utan við hafnarmynnið í Stykkishólmi í morgun. Yfir hundrað farþegar hafa beðið í skipinu í á fjórðu klukkustund en bera sig vel.